З 5 класа ў вучняў класаў прававой накіраванасці дадаюцца англійская мова і матэматыка за кошт гадзін факультатыўных заняткаў, а з 9 класа ў межах прафарыентацыйнай работы — факультатыў “У свеце прафесій”, у 10 класе — факультатыў па прававых ведах, дзе вывучаюцца асновы грамадзянскага, адміністрацыйнага, крымінальнага кодэксаў. “Магчыма, мы не пойдзем у Акадэмію МУС, але асновы прававых ведаў атрымаем”, — так разважаюць вучні кадэцкіх класаў. Каля 10% з іх паступаюць у Акадэмію МУС, частка — на юрыдычныя факультэты, у Ваенную акадэмію, Інстытут пагранічнай службы Рэспублікі Беларусь.